
ПРОТОКОЛ № 54
от 30.06.2026 година

Р Е Ш Е Н И Е  № 784
ОТНОСНО: Даване на съгласие за отдаване под наем, без търг или конкурс, на недвижим имот, представляващ помещение /Ателие №7/, находящо се на сутерен в сграда с идентификатор 12259.1020.395.1 по Кадастралната карта и кадастралните регистри на гр. Враца, с административен адрес: ул. “Петропавловска“ №46, гр. Враца, на Сдружение „Туристическо дружество Леденика – Враца“
ОБЩИНСКИ СЪВЕТ

На основание чл. 21, ал. 1, т. 8 и ал. 2 от Закона за местното самоуправление и местната администрация, чл. 14, ал. 1 и ал. 6 от Закона за общинската собственост, и чл. 21 от Наредбата за реда за придобиване, управление и разпореждане с общинско имущество, и при мотиви изложени в Предложението 
РЕШИ:

1. Дава съгласие за отдаване под наем, без търг или конкурс, на недвижим имот, представляващ помещение /Ателие №7/, с площ 35 кв. м., съгласно схема, находящо се на сутерен в сграда с идентификатор 12259.1020.395.1 по Кадастралната карта и кадастралните регистри на гр. Враца, с административен адрес: ул.“Петропавловска“ №46, гр. Враца, актуван с Акт за частна общинска собственост №391/24.06.2002 г., с месечен наем, в размер на 64,40 евро (шестдесет и четири евро и четиридесет евроцента), определен съгласно Приложение № 1 към Наредбата за реда за придобиване, управление и разпореждане с общинско имущество – Тарифа за определяне на началния размер на месечния наем за 1 кв. м. при предоставяне на помещения, терени и места за дейност в обществена полза, осъществявана от юридически лица с нестопанска цел.
2. Имотът по т.1 да се отдаде под наем за нуждите на Сдружение „Туристическо дружество Леденика – Враца“, ЕИК 208000610, за срок от 5 (пет) години. 

3. Възлага на Кмета на Община Враца да извърши необходимите действия по изпълнение на настоящото решение.

РЕЗУЛТАТИ ОТ ПРОВЕДЕНО ГЛАСУВАНЕ:
ЗА – 31: Адр.Тодоров, В.Врачовски, В.Янков, В.Георгиев, Вл.Христов, Вл.Миленков, Вл.Лакова, Д.Димитров, Д.Пеев, Е.Илиева, Иван Иванов, Ив.Иванов, Иво Ралчовски, Ир.Иванова, Кр.Богданов, М.Симеонова, М.Стойчевски, М.Ангелов, Мл.Младенов, М.Ангелова, Н.Василев, Н.Николов, Н.Дакева, Р.Петков, С.Александрова, Ст.Попов, Ст.Стаменов, Т.Петров, Хр.Найденов, Цв.Дамяновска и Цв.Николаева.
ПРОТИВ – 1: Б.Банчев.
ВЪЗДЪРЖАЛИ СЕ – 2: Иво Иванов, Л.Петков.
ПРОЕКТЪТ ЗА РЕШЕНИЕ СЕ ПРИЕМА
д-р владимир христов
Председател на Общински съвет – Враца
Вярно с оригинала

Нина Спасова
Гл.експерт за работа с общинските съветници
Публикувано на: 03.07.2026 г.


Влиза в сила на 20.07.2026 г.








PAGE  
1

